《西平乐 登鸡鸣寺，眺古伤今之作》
清代·陈锐

树杪台城，雾中幕府，弥望路插青郊。清角还来，暮潮初上，愁声尽卷前朝。

叹霸国山川似旧，宫井燕支未湫，春灯燕子，看来一例沈销。

争说东山丝竹，残局里、卧起也无聊。

令威重到，兰成易老，一发江南，魂断谁招。空伫想、蘅州露夕，萝洞花时，便有渔翁载酒，野客携琴，官里何将捉尔曹。

归去未归，泥涂久滞，松菊徒荒，对此躇跱，物换人非，东风泪湿湘皋。

作者简介：陈锐，字伯韬，武陵人。光绪癸巳举人，江苏试用知县。有《抱碧斋诗集》。